钦定古今图书集成/明伦汇编/氏族典/第340卷 > 刘整
## 钦定古今图书集成/明伦汇编/氏族典/第340卷 > 刘整

按《元史刘整传》：“整字武仲，先世京兆樊川人，徙邓州
穰城。整沉毅有智谋，善骑射。金乱，入宋，隶荆湖制置
使孟珙麾下，累迁潼川十五军州安抚使，知泸州军
州事。中统二年，整入附，世祖嘉其来，授夔州行省。三
年，入朝，授行中书省于成都、潼川两路。同列嫉整功，
将谋陷之。整惧，请分帅潼川，改潼川都元帅。至元三”
年，迁昭武大将军、南京路宣抚使。五年，迁镇国上将
军、都元帅。八年，升参知河南行中书省事，改行淮西
枢密院事。十一年，升骠骑卫上将军、行中书省左丞。
十二年，卒，谥武敏。子垣，尝从父战，通泉埏管军万户，
均榷茶提举，垓都元帅。孙九人。克仁，知房州。